CELEX: 52010PC0332
Language: el
Date: 2010-06-24
Title: Πρόταση Aπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίου για τη σύναψη της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου

|

52010PC0332

 Πρόταση Aπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίου για τη σύναψη της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου  /* COM/2010/0332 τελικό - NLE 2010/0180 */  

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 24.6.2010COM(2010)332 τελικό2010/0180 (NLE)ΠρότασηAπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίουγια τη σύναψη της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρουΑΙΤΙΟΛΟΓΙΚΗ ΕΚΘΕΣΗ1. Πλαίσιο της πρότασης |Αιτιολογία και στόχοι της πρότασης Η διαπραγμάτευση της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και ου Χασεμιτικού Βασιλείου της Ιορδανίας, αφετέρου, πραγματοποιήθηκε μετά από εντολή του Συμβουλίου τον Ιούνιο του 2007. Οι αεροπορικές μεταφορές μεταξύ ΕΕ και της Ιορδανίας εκτελούνται προς το παρόν με βάση διμερείς συμφωνίες μεταξύ μεμονωμένων κρατών μελών και της Ιορδανίας. Η αντικατάσταση αυτού του πλέγματος διμερών συμφωνιών από τη δημιουργία ευρωμεσογειακού αεροπορικού χώρου μεταξύ της ΕΕ και των γειτόνων της στη Μεσόγειο εντάσσεται στην πολιτική γειτονίας της ΕΕ. Σκοπός της συμφωνίας είναι: - βαθμιαίο άνοιγμα της αγοράς σε αμοιβαία βάση όσον αφορά την πρόσβαση σε γραμμές και την χωρητικότητα· - μη διακριτική μεταχείριση και ισότιμοι όροι για τους οικονομικούς παράγοντες με βάση τις αρχές των συνθηκών της ΕΕ· - ευθυγράμμιση της νομοθεσίας της Ιορδανίας περί πολιτικής αεροπορίας με τη νομοθεσία της ΕΕ σε θέματα όπως η ασφάλεια πτήσεων, η ασφάλεια της αεροπορίας από έκνομες ενέργειες και η διαχείριση της εναέριας κυκλοφορίας. Η συμφωνία αναφέρει τη δυνατότητα επέκτασης της συμφωνίας ώστε να δημιουργηθεί με όλους τους υπόλοιπους Μεσογειακούς Εταίρους κοινός ευρωμεσογειακός αεροπορικός χώρος. |Γενικό πλαίσιο Η εντολή διαπραγμάτευσης όριζε ως στόχο τη θέσπιση ευρωμεσογειακής συμφωνίας αεροπορικών μεταφορών μεταξύ ΕΕ και της Ιορδανίας. Κατά τον τρόπο αυτόν είναι δυνατόν να επεκταθούν σε μεγάλο βαθμό οι κανόνες και οι διατάξεις της ενιαίας αγοράς αερομεταφορών της ΕΕ στην Ιορδανία, στο πλαίσιο της οποίας οι ευρωπαϊκές και οι ιορδανικές αεροπορικές εταιρείες θα μπορούν να προσφέρουν αεροπορικά δρομολόγια χωρίς κανέναν περιορισμό. Με βάση τις οδηγίες διαπραγμάτευσης της εντολής, μονογραφήθηκε στις 17 Μαρτίου 2010 από αμφότερες τις πλευρές σχέδιο συμφωνίας με την Ιορδανία. |Υφιστάμενες διατάξεις στον τομέα της πρότασης Οι διατάξεις της συμφωνίας αντικαθιστούν τις υφιστάμενες διμερείς συμφωνίες αεροπορικών μεταφορών που έχουν συναφθεί μεταξύ κρατών μελών και της Ιορδανίας. |Συνοχή με τις άλλες πολιτικές και στόχους της Ένωσης Η σύναψη ευρωμεσογειακής συμφωνίας αεροπορικών μεταφορών με την Ιορδανία ήταν προτεραιότητα για την ΕΕ και αποτελεί σημαντικό στοιχείο στην ανάπτυξη της ευρωπαϊκής πολιτικής γειτονίας, όπως διαπιστώνεται στην ανακοίνωση της Επιτροπής COM(2005) 79 τελικό «Προγραμματισμός της εξωτερικής πολιτικής αερομεταφορών της Κοινότητας» και στην ανακοίνωση COM (2008) 596 τελικό «Κοινός αεροπορικός χώρος με τις γειτονικές χώρες έως το 2010 – ΄Εκθεση προόδου». |2. Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβούλευση με τα ενδιαφερόμενα μέρη |Μέθοδοι διαβούλευσης, κύριοι τομείς-στόχοι και γενικά χαρακτηριστικά των συμμετεχόντων στη διαβούλευση Καθ’όλη τη διάρκεια των διαπραγματεύσεων, η Επιτροπή είχε διαβουλεύσεις με ενδιαφερόμενους παράγοντες, ιδίως μέσω τακτικών συναντήσεων της Ειδικής Επιτροπής και του Συμβουλευτικού Φόρουμ, όπου συμμετέχουν εκπρόσωποι των αεροπορικών εταιρειών, των αερολιμένων και οργανώσεων των εργαζομένων. |Συνοπτική παρουσίαση των απόψεων και τρόπος με τον οποίο ελήφθησαν υπόψη Όλα τα σχόλια των ενδιαφερομένων παραγόντων ελήφθησαν δεόντως υπόψη κατά την εκπόνηση της διαπραγματευτικής θέσης της Ένωσης. |Συλλογή και χρήση εμπειρογνωμοσύνης |Δεν υπήρξε ανάγκη προσφυγής σε εξωτερικούς εμπειρογνώμονες. |Εκτίμηση των επιπτώσεων Η συμφωνία διασφαλίζει τη σταδιακή δημιουργία ευρωμεσογειακού αεροπορικού χώρου με την Ιορδανία. Σε έκθεση που συνέταξε γραφείο συμβούλων το 2007 εκτιμάται ότι με μια ευρωμεσογειακή συμφωνία αεροπορικών μεταφορών με την Ιορδανία θα αυξηθούν οι επιβάτες κατά 54.000 και το όφελος για τους καταναλωτές θα αυξηθεί έως 30 εκατομμύρια € το πρώτο έτος πραγματικού ανοίγματος της αγοράς. Η έκθεση διαβιβάσθηκε στα κράτη μέλη και τους ενδιαφερόμενους μέσω της βάσης δεδομένων CIRCA. Η συμφωνία προβλέπει τη σύσταση Κοινής Επιτροπής, η οποία θα αναλάβει να επανεξετάζει την εφαρμογή της συμφωνίας και τα αποτελέσματά της. |3. Νομικά στοιχεία της πρότασης |Συνοπτική παρουσίαση της προτεινόμενης δράσης Η συμφωνία απαρτίζεται από το κύριο κείμενο, το οποίο περιλαμβάνει τις βασικές αρχές, και τρία παραρτήματα: Το παράρτημα 1 που αφορά τα δικαιώματα μεταφοράς, το παράρτημα 2 που αφορά τις μεταβατικές διατάξεις και το παράρτημα 3 που περιέχει τα νομοθετήματα της ΕΕ για τις αερομεταφορές, τα οποία πρέπει να υιοθετήσει η Ιορδανία. |Νoμική βάση Άρθρο 207 παράγραφος 5, σε συνδυασμό με το άρθρο 218 παράγραφοι 2, 5, 6 και 7 της συνθήκης για τη λειτουργία της Ευρωπαϊκής Ένωσης. |Αρχή της επικουρικότητας Η αρχή της επικουρικότητας εφαρμόζεται εφόσον η πρόταση δεν εμπίπτει στην αποκλειστική αρμοδιότητα της Ένωσης. |Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους. |Με τη δημιουργία ευρωμεσογειακού αεροπορικού χώρου, η συμφωνία θα επεκτείνει τη νομοθεσία της ΕΕ περί αερομεταφορών στην Ιορδανία. Συγκεκριμένα, η Ιορδανία θα υιοθετήσει τη νομοθεσία της ΕΕ σε σημαντικά πεδία όπως η ασφάλεια πτήσεων, η ασφάλεια της αεροπορίας από έκνομες ενέργειες και η διαχείριση της εναέριας κυκλοφορίας. Η συμφωνία θα αντικαταστήσει τις υπάρχουσες ρυθμίσεις μεμονωμένων κρατών μελών. Η συμφωνία διαμορφώνει ταυτόχρονα για όλες τις αεροπορικές εταιρείες της Ένωσης ενιαίους όρους πρόσβασης στην αγορά και καθιερώνει νέες ρυθμίσεις κανονιστικής συνεργασίας μεταξύ της Ευρωπαϊκής Ένωσης και της Ιορδανίας σε πεδία ουσιαστικά για την ασφαλή και αποτελεσματική εκμετάλλευση των αεροπορικών δρομολογίων. Οι ρυθμίσεις αυτές είναι δυνατόν να επιτευχθούν μόνον σε επίπεδο ΕΕ διότι άπτονται ορισμένων θεμάτων αποκλειστικής αρμοδιότητας της Ένωσης. |Η δράση της Ένωσης θα επιτρέψει την καλύτερη υλοποίηση των στόχων της πρότασης για το λόγο ή τους λόγους που αναφέρονται παρακάτω. |Η συμφωνία επιτρέπει την ταυτόχρονη επέκταση των όρων της στα 27 κράτη μέλη, με εφαρμογή των ιδίων κανόνων χωρίς διακρίσεις και προς όφελος όλων των αερομεταφορέων της Ένωσης, ανεξαρτήτως εθνικότητάς τους. Οι εν λόγω αερομεταφορείς θα μπορούν πλέον να εκτελούν πτήσεις ελεύθερα από οποιοδήποτε σημείο της Ευρωπαϊκής Ένωσης προς οποιοδήποτε σημείο της Ιορδανίας, πράγμα που δεν συμβαίνει σήμερα. |Η άρση όλων των περιορισμών πρόσβασης στην αγορά μεταξύ ΕΕ και Ιορδανίας όχι μόνον θα προσελκύσει νέες εταιρείες στην αγορά και θα δημιουργήσει ευκαιρίες για τα αεροδρόμια που δεν είναι πολυσύχναστα, αλλά θα διευκολύνει επίσης τις ενοποιήσεις μεταξύ αεροπορικών εταιρειών της ΕΕ. |Η συμφωνία διασφαλίζει για όλους τους αερομεταφορείς της ΕΕ πρόσβαση σε εμπορικές ευκαιρίες, όπως η δυνατότητα ελεύθερης διαμόρφωσης των τιμών. Ένας άλλος στόχος της εντολής είναι η διαμόρφωση ισότιμων όρων για όλους τους αερομεταφορείς της ΕΕ και της Ιορδανίας, πράγμα που απαιτεί στενή κανονιστική συνεργασία, η οποία μπορεί να επιτευχθεί μόνον σε επίπεδο Ένωσης. |Κατά συνέπεια, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(-ους). |Θα συσταθεί Κοινή Επιτροπή, η οποία θα συζητεί θέματα που συνδέονται με την εφαρμογή της συμφωνίας. Η Κοινή Επιτροπή θα προωθήσει τις ανταλλαγές απόψεων σε επίπεδο εμπειρογνωμόνων σχετικά με νέες νομοθετικές ή ρυθμιστικές πρωτοβουλίες ή εξελίξεις και θα εξετάζει πιθανά πεδία περαιτέρω ανάπτυξης της συμφωνίας. Η Κοινή Επιτροπή θα απαρτίζεται από αντιπροσώπους της Επιτροπής και των κρατών μελών. |Επίσης, τα κράτη μέλη θα συνεχίσουν να φέρουν σε πέρας τα συνήθη διοικητικά καθήκοντά τους στο πλαίσιο των διεθνών αερομεταφορών, με κοινούς όμως κανόνες που θα εφαρμόζονται ομοιόμορφα. |Επιλογή νομικού μέσου |Προτεινόμενο μέσο: διεθνής συμφωνία |Η χρήση άλλου μέσου δεν ενδείκνυται για τους κατωτέρω λόγους. Οι εξωτερικές συνδέσεις στις αερομεταφορές μπορούν να ρυθμισθούν μόνον με διεθνείς συμφωνίες. |4. Επιπτώσεις επί του προϋπολογισμού |Η πρόταση δεν έχει επιπτώσεις στον προϋπολογισμό της Ένωσης. |2010/0180 (NLE)ΠρότασηAπόφαση του Συμβουλίου και των αντιπροσώπων των κυβερνήσεων των κρατών μελών της Ευρωπαϊκής Ένωσης που συνήλθαν στο πλαίσιο του Συμβουλίουγια τη σύναψη της ευρωμεσογειακής συμφωνίας αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρουTΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥΈχοντας υπόψη: τη συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 5 σε συνδυασμό με το άρθρο 218 παράγραφοι 2, 5 και 7, καθώς και το άρθρο 218 παράγραφος 6 στοιχείο α) περίπτωση v),Αφού έλαβαν την έγκριση της … του Ευρωπαϊκού Κοινοβουλίου,Εκτιμώντας τα ακόλουθα :(1) Η Επιτροπή διαπραγματεύθηκε, εξ ονόματος της Ένωσης και των κρατών μελών, συμφωνία αεροπορικών μεταφορών με το Χασεμιτικό Βασίλειο της Ιορδανίας (εφεξής «η συμφωνία»).(2) Η συμφωνία υπογράφηκε στ…..(3) Η συμφωνία πρέπει να εγκριθεί από την Ένωση και τα κράτη μέλη της.(4) Είναι αναγκαίο να ρυθμισθεί διαδικαστικά πώς θα αποφασισθεί, εάν χρειασθεί, ο τρόπος λύσης της συμφωνίας. Είναι επίσης αναγκαίο να καθορισθούν κατάλληλες διαδικαστικές ρυθμίσεις για τη συμμετοχή της Ένωσης και των κρατών μελών στην Κοινή Επιτροπή που συστήνεται με βάση το άρθρο 21 της συμφωνίας και στις διαδικασίες επίλυσης διαφορών που προβλέπονται στο άρθρο 22 της συμφωνίας, καθώς και για την εφαρμογή ορισμένων διατάξεων της συμφωνίας σχετικών με την ασφάλεια από έκνομες ενέργειες και την ασφάλεια πτήσεων.ΑΠΟΦΑΣΙΖΟΥΝ:Άρθρο 1 (Έγκριση)1. Με την παρούσα εγκρίνεται εξ ονόματος της Ένωσης η ευρωμεσογειακή συμφωνία αεροπορικών μεταφορών μεταξύ της Ευρωπαϊκής Ένωσης και των κρατών μελών της, αφενός, και του Χασεμιτικού Βασιλείου της Ιορδανίας, αφετέρου. Το κείμενο της συμφωνίας επισυνάπτεται στην παρούσα απόφαση.2. Κάθε κράτος μέλος, μόλις ολοκληρώσει τις εσωτερικές διαδικασίες του για την έναρξη ισχύος της συμφωνίας, διαβιβάζει στη Γραμματεία του Συμβουλίου τη διπλωματική διακοίνωση που προβλέπεται στο άρθρο 29 παράγραφος 1 της συμφωνίας.3. Ο Πρόεδρος του Συμβουλίου εντέλλεται να ορίσει το πρόσωπο που είναι αρμόδιο να παραδώσει στην Ιορδανία τις διπλωματικές διακοινώσεις, όπως προβλέπει το άρθρο 29 παράγραφος 1 της συμφωνίας εξ ονόματος της Ένωσης και των κρατών μελών.Άρθρο 2 (Καταγγελία της συμφωνίας)Τυχόν απόφαση για καταγγελία της συμφωνίας και η σχετική γνωστοποίηση στην Ιορδανία σύμφωνα με το άρθρο 27 της συμφωνίας, καθώς και τυχόν απόφαση απόσυρσης της γνωστοποίησης αυτής, λαμβάνονται από το Συμβούλιο με ομοφωνία, εξ ονόματος της Ένωσης και των κρατών μελών, με βάση πρόταση της Επιτροπής.Άρθρο 3 (Κοινή Επιτροπή)1. Η Κοινότητα και τα κράτη μέλη εκπροσωπούνται στην Κοινή Επιτροπή που συστήνεται βάσει του άρθρου 21 της συμφωνίας από αντιπροσώπους της Ευρωπαϊκής Επιτροπής και των κρατών μελών.2. Η θέση που λαμβάνουν η Ευρωπαϊκή Ένωση και τα κράτη μέλη της στην Κοινή Επιτροπή σε θέματα αποκλειστικής αρμοδιότητας της ΕΕ, για τα οποία δεν απαιτείται λήψη απόφασης επαγομένης έννομες συνέπειες, καθορίζεται από την Επιτροπή και κοινοποιείται εκ των προτέρων στο Συμβούλιο και τα κράτη μέλη.3. Για τις αποφάσεις της Κοινής Επιτροπής σε θέματα που εμπίπτουν στην αποκλειστική αρμοδιότητα της ΕΕ, η θέση που λαμβάνουν η Ευρωπαϊκή Ένωση και τα κράτη μέλη της αποφασίζεται από το Συμβούλιο με ειδική πλειοψηφία κατόπιν πρότασης της Ευρωπαϊκής Επιτροπής, εκτός εάν στις συνθήκες ΕΕ προβλέπονται διαφορετικές εφαρμοζόμενες διαδικασίες ψηφοφορίας.4. Για τις αποφάσεις της Κοινής Επιτροπής σε θέματα που εμπίπτουν στην αρμοδιότητα των κρατών μελών, η θέση που λαμβάνουν η Ευρωπαϊκή Ένωση και τα κράτη μέλη της αποφασίζεται από το Συμβούλιο με ομοφωνία, κατόπιν πρότασης της Ευρωπαϊκής Επιτροπής ή των κρατών μελών, εκτός εάν κράτος μέλος ενημερώσει τη Γενική Γραμματεία του Συμβουλίου εντός ενός μηνός από τη λήψη της εν λόγω θέσης ότι συναινεί μόνον με την απόφαση της Κοινής Επιτροπής σε συμφωνία με τα νομοθετικά του όργανα.Άρθρο 4 (Επίλυση διαφορών)1. Η Επιτροπή αντιπροσωπεύει την Ένωση και τα κράτη μέλη στις διαδικασίες επίλυσης των διαφορών βάσει του άρθρου 22 της συμφωνίας.2. Η απόφαση αναστολής της εφαρμογής των ευεργετημάτων σύμφωνα με το άρθρο 22 παράγραφος 7 της συμφωνίας λαμβάνεται από το Συμβούλιο κατόπιν πρότασης της Επιτροπής. Το Συμβούλιο αποφασίζει με ειδική πλειοψηφία.3. Κάθε άλλη ενδεδειγμένη δράση που πρόκειται να αναληφθεί βάσει του άρθρου 22 της συμφωνίας σε θέματα που εμπίπτουν στην αρμοδιότητα της Ένωσης αποφασίζεται από την Επιτροπή, με τη συνδρομή Ειδικής Επιτροπής απαρτιζόμενης από αντιπροσώπους των κρατών μελών, την οποία ορίζει το Συμβούλιο.Άρθρο 5 (Ενημέρωση της Επιτροπής)1. Τα κράτη μέλη ενημερώνουν εκ των προτέρων την Επιτροπή για οποιαδήποτε απόφαση απόρριψης, ανάκλησης, αναστολής ή περιορισμού της άδειας εκμετάλλευσης αερομεταφορέα που προτίθενται να λάβουν βάσει των άρθρων 3 και 4 της συμφωνίας.2. Τα κράτη μέλη ενημερώνουν αμέσως την Επιτροπή σχετικά με τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 13 (ασφάλεια πτήσεων) της συμφωνίας.3. Τα κράτη μέλη ενημερώνουν αμέσως την Επιτροπή σχετικά με τυχόν αιτήματα ή κοινοποιήσεις που υπέβαλαν ή έλαβαν βάσει του άρθρου 14 (ασφάλεια από έκνομες ενέργειες) της συμφωνίας.Βρυξέλλες, […]Για το ΣυμβούλιοΟ Πρόεδρος[…]